*-नेपाल सरकार (सचिवस्तर) मिति २०७४÷०८÷०७ को निर्णय अनुसार स्वीकृत)*

सामुदायिक आई.पी.एम. श्रोतकेन्द्र संचालन कार्यबिधि २०७४

**पृष्ठभूमिः**

**नेपालमा राष्ट्रिय एकिकृत शत्रुजीव व्यवस्थापन (आई.पी.एम.) कार्यक्रम लागु भएपछि कृषक पाठशालाको अवधारणामा बाली बिरुवाका शत्रुजीव व्यवस्थापनमा कृषकलाई प्रशिक्षित गराउने, तालिम प्राप्त कृषकलाई संगठनमा आवद्ध गरी संस्थागत बिकास गर्ने, रासायनिक बिषादीको प्रयोगलाई दुरुत्साहन गर्ने, स्वस्थ बाली उत्पादनलाई प्रोत्साहित गर्ने जस्ता कार्यहरु गरिएका छन् ।आई.पी.एम. कार्यक्रमलाई बाली संरक्षण कार्यक्रमको प्रमुख रणनीतिको रुपमा लिईएको छ। यद्यपि रासायनिक बिषादीको प्रयोगमा अपेक्षित न्युनीकरण हुन नसकेको तथ्य बिभिन्न अनुगमन र सर्भिलेन्स एवम अध्ययन प्रतिवेदनहरु, सरोकारवालाका गुनासाहरुवाट देखिएका छन् । यसो हुनुमा रासायनिक बिषादीको बिकल्पमा शुरक्षित र प्रभावकारी बिषादीको सहज उपलव्धता नहुनु एउटा प्रमुख कारण रहेको छ । प्रशिक्षित कृषकहरुलाई प्राबिधिक तालिम र केही प्रयोगशाला उपकरणहरु उपलव्ध गराएर देशका बिभिन्न स्थानमा स्थानीय स्तरमा जैबिक बिषादी उत्पादनका लागि राष्ट्रिय आई.पी.एम. कार्यक्रमबाट सामुदायिक श्रोतकेन्द्रहरु पनि स्थापना गरिएका छन् । प्रारम्भिक चरणमा ती श्रोतकेन्द्रहरुले शुरक्षीत जैबिक र वानस्पतिक बिषादीहरु उत्पादन गरेर समुदायमा प्रयोग गर्दा राम्रो प्रभाव देखिएको छ ।शुरु गरीएका श्रोतकेन्दहरु अनुगमन गर्दा कुनै स्थानमा जैबिक बिषादीहरुको उत्पादन स्थितिमा निरन्तरता रहेको पाइएको छ भने केहीले उत्पादनलाई निरन्तरता दिन नसकेको अवस्था देखिएको छ । सामुदायिक श्रोतकेन्द्र र तिनीहरुका उत्पादन क्रियाकलाप प्रति गैर सरकारी संस्थाहरु, सहकारीहरु र अन्य संघ संस्थाको पनि चासो र सरोकार रहदै आएको छ । कृषि बिकास रणनीति २०७२ ले लिएको सामुदायिक कृषि प्रसारको अवधारणामा बाली संरक्षण प्रबिधि बिकास र प्रसारमा व्यवस्थित श्रोतकेन्द्रहरु सहयोगी हुने देखिन्छन् । अतः सामुदायिक श्रोतकेन्द्रलाई उत्प्रेरित गर्दै शुरक्षीत बिषादीको उपलव्धतालाई निरन्तरता र परिष्कृत गराएर कृषि उत्पादनमा बाली शत्रुहरुबाट हुने क्षति न्युनीकरण गरी गुणस्तरिय उत्पादनबाट खाद्य स्वच्छता र स्वस्थतालाई टेवा पु¥याउन सामुदायिक आई.पी.एम. श्रोतकेन्द्र व्यवस्थापन संवन्धि एउटा कार्यबिधिको नित्तान्त आवश्यकता देखिन आयो । नेपाल सरकारले बाली संरक्षण निर्देशनालयलाई बिरुवा संरक्षण ऐन २०६४ अनुसार नेपालको राष्ट्रिय बिरुवा संरक्षण संगठन** (National Plant Protection Organization-NPPO) **तोकेको अवस्था हुनाले बाली संरक्षणका उपयुक्त माध्यमहरुको प्रवर्द्धन गर्नु संगठनको दायित्व भीत्र पर्ने बिषय हो । जीवनाशक बिषादी ऐन, २०४८ को प्रस्तावनामा जीवनाशक बिषादीको प्रयोग सम्वन्धि व्यवस्था एवम राष्ट्रिय कृषि नीति २०६१ ले गरेको प्राकृतिक श्रोत तथा वातावरण संरक्षण, संवर्द्धन एवम सदुपयोग गर्ने उद्देश्यलाई सहयोग पु¥याउन नेपाल सरकारले सामुदायिक आई.पी.एम.श्रोतकेन्द्र संचालन कार्यबिधि २०७४ लागु गरेको छ ।**

**परिच्छेद –१**

**प्रारम्भिक**

**१.संक्षिप्त नाम र प्रारम्भः (१) यो कार्यबिधिको नामः सामुदायिक आई.पी.एम. श्रोतकेन्द्र संचालन कार्यबिधि, २०७४ रहेको छ ।**

**२) यो कार्यबिधि स्वीकृत भएको मितिदेखि प्रारम्भ हुनेछ ।**

**२ परिभाषाः: बिषय वा प्रसङ्गले अर्को अर्थ नलागेमा यस कार्यबिधिमा,**

**क) सामुदायिक आई.पी.एम. श्रोतकेन्द्र भन्नाले आई.पीं.एम. र प्रयोगशाला परिचालन संवन्धि तालिमप्राप्त कृषकहरु, व्यावसायीहरुवाट तोकिएको निकायमा दर्ता गरी जैबिक र वनस्पतिक बिषादीहरु, परजीवी र परभक्षी जस्ता बाली संरक्षणका कृषि आवर्तहरु (Inputs)उत्पादन, प्रयोग एवम बिक्रि बितरण गर्ने गरी समुदायमा स्थापित संस्था संझनु पर्दछ ।**

**ख) जैबिक बिषादी भन्नाले बाली बिरुवामा लाग्ने रोग, कीरा आदि बाली शत्रुहरु बिनाश गर्ने ढुशी, व्याक्टेरिया, भाइरस, नेमाटोड आदि जीवमा आधारित बिषादीलाई संझनु पर्दछ ।**

**ग) बानस्पतिक बिषादी भन्नाले बाली बिरुवामा लाग्ने रोग, कीरा आदि बाली शत्रुहरु बिनाश गर्ने बनस्पतिमा आधारित प्रशोधित वा अप्रशोधित बिषादी संझनु पर्दछ ।**

**घ) परजीवी भन्नाले आफ्नो जीवन निर्वाहको लागि अर्को जीवमा आश्रित हुने जीव संझनु पर्दछ ।**

**ङ) परभक्षी भन्नाले आफ्नो जीवनको लागि अरु प्राणीको आहार गर्ने मांशाहारी जीव संझनु पर्दछ ।**

**च) मीत्रजीव भन्नाले बाली विरुवामा हानी पुर्‍याउने किरा, जीव, झारपात आदिको आहारा गर्ने तिनीहरुलाई हानी पु¥याउने परजिवि, भरभक्षी, शिकारी किरा, वा ढुशी, व्याक्टेरिया, भाइरस, नेमाटोड जस्ता जीव संझनु पर्दछ ।**

**छ) समिति भन्नाले सामुदायिक आई.पी.एम.श्रोतकेन्द्र संचालक समिति संझनु पर्दछ ।**

**३. उद्देश्यः यस कार्यबिधि देहायका उद्देश्य प्राप्तीका लागि संचालन गरिनेछः**

**क). जैविक र वानस्पतिक बिषादी, परभक्षी, परजिवीको उपलव्धता अभिबृद्धि गर्नु,**

**ख) जैविक र वानस्पतिक बिषादी, परभक्षी, परजिवी जस्ता आई.पी.एम. प्रबिधि सहयोगी सामाग्री उत्पादन श्रोतकेन्द्र स्थापनाका लागि समुदायलाई अभिप्रेरित गर्नु,**

**ग) सामुदायिक आई पी.एम. श्रोतकेन्द्रहरुलाई व्यवस्थित गरी दिगो रुपमा संचालन गर्नु,**

**घ) प्राकृतिक श्रोत तथा वातावरण संरक्षण, संवद्र्धन एवम् सदुपयोग गर्दै खाद्य सुरक्षालाई टेवा पु¥याउनु,**

**ङ) स्थानीय स्तरमा आई.पी.एम. श्रोत एवम् सुचना केन्द्रको बिकास गर्ने ।**

परिच्छेद –२

**४. सामुदायिक श्रोतकेन्द्र स्थापना तथा संचालनः**

**४.१ देशका कुनै पनि भागमा स्थानीय संभाव्यता, आवश्यकता एवम क्षमताको आधारमा इच्छुक समुह÷सहकारी÷संघ संस्थाबाट सामुदायिक श्रोतकेन्द्रको स्थापना गर्न सकिनेछ ।**

**४.२. सामुदायिक श्रोतकेन्द्र स्थापना गर्न समुह÷सहकारी÷संस्थाले अनुसुचि १ मा तोकिएको फर्मेटमा बिवरणहरु भरी बिषादी निरिक्षक मार्फत अनुसुचि २ बमोजिमको फर्म भरी बाली संरक्षण निर्देशनालयमा सिफारिसको लागि पेश गर्नु पर्नेछ ।**

**४.३. प्राप्त आवेदन उपर अध्ययन गरी बाली संरक्षण निर्देशनालयले सामुदायिक श्रोतकेन्द्र संचालन वारे आप्mनो राय सहित आवेदकलाई सिफारिस प्रदान गर्नेछ ।**

**४.४ प्राप्त सिफारिसका आधारमा आवेदकले सामुदायिक आई.पी.एम.श्रोतकेन्द्र स्थापनाको लागि तोकिएको स्थानीय दर्ता गर्ने निकायमा दर्ता भै कारोवार शुरु गर्न सक्नेछ ।**

**५. सामुदायिक आई.पी.एम. श्रोतकेन्द्र स्थापनाका लागि आवश्यक न्युनतम शर्तहरु देहाय वमोजिम हुनेछन्ः**

**५.१. संलग्न हुने सदस्यहरु आई.पी.एम. कृषक पाठशालाबाट प्रशिक्षण प्राप्त गरेको हुनुपर्नेछ ।**

**५.२. सामुदायिक आई.पी.एम.श्रोतकेन्द्र संचालन वारे संस्थाको बिधान तयार गरेको हुनु पर्नेछ ।**

**५.३. सामुदायिक श्रोतकेन्द्रका आवद्ध हुने सदस्यहरु मध्ये कम्तिमा ५० प्रतिशत सदस्यहरुले आई.पी.एम. तालिम प्राप्त गरी जिल्ला कृषि बिकास कार्यालय वा स्थानीय कृषि निकायमा आई.पी.एम. कृषकहरुको समुह दर्ता भएको हुनु पर्नेछ।**

**५.४. सामुदायिक श्रोतकेन्द्रका सदस्यहरु मध्ये कम्तिमा २० प्रतिशत सदस्यहरुले बाली संरक्षण निर्देशनालय वा अन्य सम्वन्धित निकायबाट जैबिक र वानस्पतिक बिषादी, परजिवी र परभक्षी जीव उत्पादन तथा प्रयोगशाला परिचालन संवन्धि अभिमुखीकरण तालिम प्राप्त गरेको हुनु पर्नेछ ।**

**६. सामुदायिक श्रोत केन्द्रमा संचालन गरिने कृयाकलापः**

**६.१ जैबिक र वानस्पतिक बिषादी, परजिवी र परभक्षी जस्ता आई.पी.एम.सहयोगी मीत्रुजीव एवम सामाग्री उत्पादन सम्वन्धि श्रोतकेन्द्रको बार्षिक कार्य योजना वनाउने र यसलाई समुह÷सहकारी÷संस्थाबाट छलफल गरी पारित गर्ने ।**

**६.२ कार्य योजना अनुसारका क्रियाकलापहरु गर्ने उत्पादित सामाग्रीहरुको प्रचार प्रसार गर्ने बिक्रि बितरण गर्ने ।**

**६.३ कृषि प्रसार र अनुसन्धान संवन्धि निकायहरुमा संपर्क समन्वय गरी आई.पी.एम.सामाग्री को स्थलगत परिक्षण, प्रबिधि प्रमाणीकरण जस्ता कार्यहरु गर्ने तथा भविष्यमा आई.पी.एम. श्रोत केन्द्रको रुपमा बिकास गर्ने ।**

**७. सामुदायिक श्रोत केन्द्रबाट प्रवाह गरिने सेवाहरुः**

**क) मित्रजीव उत्पादन एवं विक्री वितरण,**

**ख) जैविक विषादी तथा वानस्पतिक बिषादीहरु एवम जीव सक्रियतत्वहरुको उत्पादन एवं विक्री वितरण,**

**ग) आई.पी.एम. सम्बन्धी सुचना, संचार एवं प्राविधिक सेवाटेवाउत्पादन तथा बितरण,**

**घ) स्वस्थ बाली उत्पादनका लागि कृषक÷समुह÷सहकारी÷संस्थामा विउ विजन उत्पादन तथा विक्री वितरण,**

**ङ) सहभागितात्मक प्रबिधि बिकास, प्रसार तथा परिक्षण ।**

**परिच्छेद–३**

**८. संस्थाको सदस्य, साधारणसभा, संचालक समिति तथा उप–समिति र तिनीहरुको काम, कर्तव्य र अधिकार**

**८.१ श्रोतकेन्द्रको सदस्य : संस्थाको बिधान अनुसार सदस्यता प्राप्त व्यक्ति संस्थाको सदस्य हुनेछ ।**

**८.२ साधारणसभा : संस्थाको बिधान अनुसार वर्षमा कम्तिमा एकपटक साधारणसभा वस्नेछ । साधारणसभाले संचालक समिति चयन गर्नेछ ।**

**८.३ संचालक समिति – संस्थाका साधारण सदस्य मध्येबाट अध्यक्ष सहित ७ जना पदाधिकारीहरु रहेको एउटा संचालक समिति गठन गरिनेछ ।**

**८.३.१ सामुदायिक श्रोतकेन्द्र व्यवस्थित रुपमा संचालन गर्नको लागि समुह÷सहकारी÷संस्थाका**

**सदस्यमध्येबाट निम्न पदाधिकारीहरु रहेको एउटा संचालक समिति रहनेछ । संचालक समिति चयनमा समावेशी समानुपातिक सिद्धान्तको अवलम्वन गरिनेछ ।**

**अध्यक्ष – १**

**उपाध्यक्ष – १**

**सचिव – १**

**कोषाध्यक्ष – १**

**सदस्य – ३**

**९. संचालक समितिको कार्यकाल र वैठकः**

**९.१ संचालक समितिको कार्यकाल ३ बर्षको हुनेछ । एउटा समिति लगातार २ कार्यकालसम्म**

 **संचालक समितिमा रहन सक्नेछ ।**

**९.२ कार्यकाल समाप्त हुनु अगावै कार्य समितिमा रहेको कुनै पदाधिकारीको पद रिक्त हुन आएमा बाँकी अवधिका लागि कार्य समितिको निर्णयले मनोनयनद्वारा रिक्त पद पूर्र्ति गरिनेछ । यसरी सो पदमा मनोनित पदाधिकारीको कार्यकाल जुन रिक्त पदमा मनोनित भएको हो, सो को बाँकी कार्यकाल सम्मका लागि मात्र हुनेछ ।**

**९.३ संचालक समितिको बैठक कम्तिमा मुख्य बालीको सिजन अघि वर्षमा दुई पटक वस्नु पर्नेछ तर आवश्यकता अनुसार अध्यक्षले सो भन्दा बढि पटक पनि बोलाउन सक्नेछ।तर कार्यसमितिको पदाधिकारीहरुको जम्मा संख्याको ५१% ले बैठक बोलाउन लिखित रुपमा माग गरेमा अध्यक्षले संचालक समितिको बैठक तुरुन्त बोलाउनु पर्नेछ ।**

**९.४ संचालक समितिका पदाधिकारीहरुको कूल संख्याको ५१%पदाधिकारीहरु उपस्थित नभै संचालक समितिको बैठक बस्ने छैन ।**

**१०. संचालक समितिको काम,कर्तव्य र अधिकार**

**१०.१ संस्थाको कार्य सम्पादन गर्न कार्य योजना बनाउने, आवश्यक उप–समिति बनाउने बार्षिंक र आवधिक कार्यक्रमहरु स्वीकृत गर्ने**

**१०.२ साधारण सभाको निर्णय कार्यान्वयन गर्ने गराउने ।**

**१०.३ उप–समितिले प्रस्तुत गरेको प्रतिवेदन छलफल गरी पारित गर्ने**

**१०.४ संस्थाको कार्यक्रमका लागिसरोकारवाला निकाय बिच सम्पर्क र समन्वय गर्ने गराउने ।**

**१०.५ संस्थाको लागि स्रोत जुटाउने, कार्यक्रम कार्यान्वयन गर्ने र अनुगमन गर्ने गराउने**

**१०.६ संस्थाको कोष र सम्पत्ति सुरक्षित राख्ने, बैकं खाता खोली संचालन गर्ने ।**

**१०.७ संस्थाको उद्देश्य परिपूर्तिको लागि अन्य आबश्यक व्यवस्थापकीय कार्य गर्ने ।**

**११. संस्थाको अध्यक्ष र पदाधिकारीहरुको काम कर्तव्य र अधिकारः**

**११.१ अध्यक्षको काम कर्तव्य र अधिकार**

**क) संचालक समिति र साधारणसभाको बैठकको अध्यक्षता गर्ने, बैठक सञ्चालन गर्ने,**

 **ख) आवश्यकता अनुसार बैठकहरु बोलाउन सचिवलाई निर्देशन दिने,**

 **ग) अन्य पदाधिकारी एंव सदस्यहरुलाई कामको बाँडफाँड गर्ने,**

 **घ) आवश्यक अवस्थामा निर्णायक मत दिने,**

 **छ) अभिलेख प्रमाणित गर्ने,**

**ङ) संस्थाको उद्देश्य प्राप्तीका लागि नेतृत्वदायी भूमिका निर्वाह गर्ने ।**

**११.२ उपाध्यक्ष – संचालक समितिको अध्यक्षको अनुपस्थितिमा अध्यक्षले गर्ने काम उपाध्यक्षले गर्ने ।**

**११.३ सचिव – श्रोतकेन्द्रको अभिलेखहरु, प्रतिवेदनहरु दुरुस्त राख्ने, अध्यक्ष संगको परामर्शमा वैठक डाक्ने जिम्मेवारी संचालक समितिको सचिवको हुनेछ ।**

**११.४ कोषाध्यक्ष – श्रोतकेन्द्रको बिधान अनुसार आम्दानी बाध्ने, खर्च गर्ने, कोषको व्यवस्थित अभिलेख राख्ने तथा बित्तिय प्रतिवेदन बनाउने, अद्याबिधिक गरी राख्ने जिम्मेवारी संस्थाको कोषाध्यक्षको हुनेछ ।**

**१२. उप–समितिको व्यवस्थाः**

**श्रोतकेन्द्रमा जैबिक र बानस्पतिक बिषादी आदिको प्रभावकारी रुपमा उत्पादन, प्रसार र वजारीकरण गर्न संचालक समितिको सदस्यहरु मध्येबाट एक जना संयोजक रहने र संवन्धित क्षेत्रमा बिशेष ज्ञान रहेका संस्थाका सदस्यहरु मध्येबाट संचालक समितिले चयन गरेका अन्य दुई–दुई जना सदस्यहरु रहने गरीे तपसिल बमोजिमका उप–समितिहरु गठन गरिनेछ । उप–समितिको कर्तव्य निम्नानुसारको हुनेछः**

**१२.१ प्राबिधिक उप–समिति – कुन कुन जैविक तथा वानस्पतिक विषादी र मित्रजिव आदि उत्पादन गर्ने, सो को लागि आवश्यक प्राबिधिक तयारी लगायत आवधिक कार्य योजना बनाउने, उत्पादित सामाग्रीको गुणस्तर कायम राख्न आवश्यक प्रबिधि र श्रोत साधनको व्यवस्थापन गर्ने ।**

**१२.२ वजार व्यवस्थापन उप–समिति – श्रोतकेन्द्र संचालनका लागि आवश्यक सामाग्रीहरुको व्यवस्थापन, उत्पादित जैविक तथा वानस्पतिक विषादी र मित्रजिव आदिको संरक्षण गरी वजारीकरण गर्ने ।**

**१२.३ बित्त व्यवस्थापन उप–समिति – जैविक तथा वानस्पतिक विषादी र मित्रजिव किरा आदि उत्पादन गर्न तयार गरिएको व्यावसायिक योजना पुरा गर्न आवश्यक बित्तिय श्रोतको व्यवस्थापन गर्ने ।**

**१३. सल्लाहकार समितिः सामुदायिक श्रोतकेन्द्रको उद्देश्य प्राप्तिका लागि निम्न पदाधिकारीहरु रहेको एउटा सल्लाहकार समिति रहनेछ,**

**क) स्थानीयतहमा कृषि हेर्ने जन–प्रतिनिधि – संयोजक**

**ख) स्थानीय बिषादी निरिक्षक÷ कृषि प्राबिधिक – सदस्य**

**ग) बिषादी व्यावसायी समितिको अध्यक्ष वा समितिले तोकेको प्रतिनिधि – सदस्य**

**घ) राष्ट्रिय विरुवा संरक्षण संगठनले तोकेको प्रतिनिधि – सदस्य**

**ङ) श्रोतकेन्द्र संचालक समितिको अध्यक्ष – सदस्य सचिव**

परिच्छेद – ४

**१४. व्यवस्थापकीय कार्य सम्वन्धि व्यवस्था**

**१४.१ सामुदायिक श्रोतकेन्द्र संचालनको लागि आवश्यक बित्तिय, भौतिक र प्राबिधिक सहयोगको लागि संस्थाले कार्य योजना अनुसार प्रस्ताव तयार गरी देशभीत्रका संवन्धित निकायहरुमा सहयोगको लागि प्रस्तुत गर्न सक्नेछ ।**

**१४.२ दफा १४.१ अनुसार प्रस्ताव प्रस्तुत गर्दा संस्थाबाट गरीने सहभागिता÷योगदानको बारेमा स्पष्ट खुलाउनु पर्नेछ ।**

**१४.३ अभिलेख राख्ने – श्रोतकेन्द्रले संस्थाको उद्देश्य प्राप्तीका लागि गरिएका क्रियाकलापहरु, साधारण सभा एवम संचालक समितिको वैठक र सो को निर्णय, संस्थामा प्राप्त हुने निर्देशन, संस्थामा प्राप्त सहयोगहरु र संस्थाबाट गरिएका क्रियाकलापहरुको नियमित रुपमा अभिलेख राख्नु पर्नेछ ।**

**१४.४ प्रतिवेदन गर्नेः सामुदायिक श्रोतकेन्द्रले राष्ट्रिय विरुवा संरक्षण संगठन एवम तोकिएको बाली संरक्षण प्रयोगशाला वा स्थानीय कृषि निकायमा संस्थाको प्राबिधिक गतिबिधि वारे कम्तिमा बार्षिक रुपमा प्रतिवेदन दिनु पर्नेछ ।**

**१४.५ प्राबिधिक निरिक्षण र सहयोग – श्रोतकेन्द्रका प्राबिधिक गतिबिधिको बिषादी निरिक्षक वा तोकिएको कृषि प्राबिधिकले स्थानीय तहमा निरिक्षण गर्ने र प्राबिधिक सरसल्लाह उपलव्ध गराउनेछ ।**

**१४.६ प्राबिधिक सुपरिवेक्षण र संयोजन – नेपालको राष्ट्रिय विरुवा संरक्षण संगठनले देशभरका श्रोतकेन्द्रहरुको प्राबिधिक सुपरिवेक्षण गर्ने, सल्लाह र सुझाव दिने, स्तर तोक्ने तथा स्तर उन्नतिको लागि आवश्यक संयोजन गर्नेछ ।**

**१४.७प्राबिधिक परिक्षण र अनुगमन –श्रोतकेन्द्रमा गरिएका जैबिक र वानस्पतिक बिषादी लगायतका सामाग्रीहरुको उत्पादन, प्रयोग बितरण त्यसको प्रभाव, निर्देशन सुझावका कार्यान्वयन अवस्थाको**

**वारेमा बाली संरक्षण निर्देशनालय वा तोकिएको क्षेत्रीय बाली संरक्षण प्रयोगशालाबाट बार्षिक रुपमा प्राबिधिक परिक्षण** (Technical audit)**गर्नु पर्नेछ ।**

**१४.८ सामुदायिक श्रोतकेन्द्रले उद्देश्य प्राप्तीमा पु¥याएको योगदानलाई प्राबिधिक परिक्षण र अनुगमन मुल्याङ्कन प्रतिवेदनको आधारमा संस्थाको स्तर उन्नति र क्षमता अभिबृद्धिको लागि सरकारी र अन्य निकायले आवश्यक सहयोग गर्न सक्नेछन् ।**

**१४.श्रोतकेन्द्रले संवन्धित निकायमा प्रयोगशाला लगायत आवश्यक भवन बनाउन आर्थिक प्रस्ताव पेश गर्न संस्थाको आप्mनो जमिन वा कम्तिमा बीस वर्ष प्रयोग गर्न सकिने कागजात साथ पेश गर्नु पर्नेछ ।**

**१४.१० श्रोतकेन्द्रले संवन्धित निकायहरुमा प्रयोगशाला उपकरणहरु, प्याकिङ्ग, भण्डारण लगायतका उपकरणहरुको सहयोग माग गर्न माग गरिएका सामाग्रीहरु राख्न सकिने भवन वा कोठा आप्mनै स्वामित्वमा रहेका वा निशुल्क प्राप्त हुने विवरण पेश गर्नु पर्नेछ ।**

परिच्छेद – ५

विविध

**१५.** गुनासो तथा उजुरी सुन्न सक्नेः **यो कार्यबिधि अनुसार गरिएका काम कार्यबाही उपर चित्त नबुझेमा माथि उल्लेखीत समितिमा गुनासो पेश गर्न सकिनेछ । प्राप्त गुनासा उपर समितिले आवश्यक निर्णय लिन सक्नेछ ।**

**१६.व्याख्या, संशोधन र खारेजीः नेपाल सरकारले यो कार्यबिधिमा आवश्यकता अनुसार आवश्यक व्याख्या, संशोधन, परिमार्जन वा खारेजी गर्न सक्नेछ ।**

अनुसुचि – १

(**दफा ४.२ संग सम्वन्धित**)

सामुदायिक श्रोतकेन्द्र स्थापनाको लागि राष्ट्रिय विरुवा संरक्षण संगठनमा सिफारिसको लागि दिने निवेदनको ढाँचा र आवश्यक कागजात

**श्री कार्यक्रम निर्देशक ज्यू**

**बाली संरक्षण निर्देशनालय**

**बिषयः सामुदायिक आई.पी.एम. श्रोतकेन्द्र स्थापना गर्न सिफारिस पाऊँ**

**महोदय,**

………….**जिल्ला.........................महानगरपालिका÷उपमहानगरपालिका÷नगरपालिका÷गाऊँपालिका वडा नं..........लाई कार्यक्षेत्र बनाउँदै आई.पी.एम.तालिम प्राप्त गरेका र खेती व्यवसायमा संलग्न हामीहरुले जैबिक र बानस्पतिक बिषादी लगायतका सामाग्रीहरु उत्पादन, प्रसारण र बिक्रि बितरण समेत गर्ने उद्देश्यले तपसिलको स्थानमा......................सामुदायिक श्रोतकेन्द्र स्थापना गर्न तपसिलका कागजात साथै राखी पेश गरेका छौ । राष्ट्रिय बिरुवा संरक्षण संगठनको हैसियतले श्रोतकेन्द्र स्थापनाको लागि संवन्धित निकायमा आवश्यक सिफरिसको लागि अनुरोध छ ।**

**तपसिलः**

**देहाय वमोजिमका कागजातहरु संलग्न हुनुपर्नेछः**

**१. सामुदायिक श्रोत केन्द्रमा संलग्न हुने कृषक÷सदस्यहरुको बिवरण**

**२. कृषक÷सदस्यहरुले प्राप्त गरेको तालिमको विवरण**

**३. प्रस्तावित श्रोतकेन्द्रको बिधान**

**४. प्रस्तावित श्रोतकेन्द्रको कार्य योजना**

**५. तदर्थ संचालक समितिको विवरण**

**६. प्रस्ताबित श्रोतकेन्द्र स्थापना गरिने स्थान**

**७. प्रस्तावित श्रोतकेन्द्रको भवन तथा स्थान व्यवस्था**

**८. प्रस्तावित श्रोतकेन्द्रको नाम**

**निवेदकः**

**नाम थरः......................**

**दस्तखतः......................**

**पदः.............................**

**ठेगानाः.........................**

**मितिः..............................**

**अनुसुचि –२**

स्थानीय बिषादी निरिक्षकको सिफारिसको विवरण

**दफा ४.२ संग सम्वन्धित)**

**अनुसुचि १ मा उल्लेख गरिएका विवरण सही छन्÷छैनन्**

**उल्लेख गरिएका कागजात संलग्न छन्÷छैनन्**

**बिषादी निरिक्षकबाट स्थलगत अबलोकन गरेको मितिः**

**माग अनुसार सामुदायिक आई.पी.एम.श्रोतकेन्द्र संचालन वारे बिषादी निरिक्षकको राय**